Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: szóló 1991. évi LXIX. törvény (pénzintézeti törvény, a továbbiakban: Pit.) banktitokra vonatkozó rendelkezéseit.
Paragraph Index: 919

(7) bekezdésére hivatkozott, mely lehetőséget ad arra, hogy a pénzintézet a pénzintézeti tevékenységre vonatkozó jogosultságát, vagy annak meghatározott körét az Állami Bankfelügyelet engedélyével írásbeli szerződés alapján más pénzintézet útján is gyakorolja. Eljárását ennek alapján jogszerűnek ítélte. Tájékoztatott továbbá arról, hogy az ING Bank Rt. kötelezettséget vállalt, hogy a megbízás kapcsán az ügyfelek védett adataival kapcsolatban tudomására jutott mindennemű információt banktitokként kezeli, és csak a megbízás teljesítéséhez használja fel, illetve a megbízás teljesítése után azokat nyilvántartásából haladéktalanul törli. A Dunabank Rt. vezérigazgatója válaszában utalt arra is, hogy üzletszabályzatuk — melyben foglaltakat az ügyfelek a bankkal történő szerződéskötéskor magukra nézve kötelezőnek fogadtak el — tartalmazza a megbízott esetleges igénybevételére vonatkozó kitételt. Álláspontja szerint az üzletszabályzat elfogadásával az ügyfelek hozzájárultak a megbízott eljárásához. Az ING Bank Rt. megbízása az ügyfelek érdekeit szolgálta, ugyanis a Dunabank Rt. 1995. év végére kialakult pénzügyi-gazdasági helyzete nem tette lehetővé, hogy pénzintézeti tevékenységét az ügyfelek részére kellő biztonsággal végezhesse. A beadvány eredményes kivizsgálása érdekében kértem a Dunabank vezérigazgatóját, hogy a két bank által kötött szerződést bocsássa rendelkezésemre. A kérésemet a pénzintézeti és az új hitelintézeti törvény rendelkezéseire hivatkozással nem teljesítette, valamint utalt arra, hogy a megállapodás részleteinek ismerete az ügy megítélése szempontjából hasznos információval nem szolgál. A Dunabank Rt. ezzel meg- 1999/18/II. szám sértette az adatvédelmi törvény 26. § (1) bekezdését, mely kimondja, hogy az adatvédelmi biztos a feladatai ellátása során az adatkezelőtől minden olyan kérdésben felvilágosítást kérhet, és az összes olyan iratba betekinthet, adatkezelést megismerhet, amely személyes vagy közérdekű adatokkal összefügghet. Az ING Bank Rt. vezérigazgatója hasonlóképpen úgy ítélte meg, hogy a számlatulajdonosok személyes adatainak az ING Bank általi kezelésére törvényi felhatalmazás alapján került sor. Ebből következően nem sérültek a személyes adatok védelmére vonatkozó törvényi előírások. Álláspontja szerint az adatvédelmi törvény szerint az adatkezelő fogalma az ING Bank Rt.-re is kiterjed, ebből következően nem történt adatátadás, az adatkezelés abban a körben maradt, amelyet a panaszosok az eredeti számlaszerződés aláírásával jóváhagytak. Dr. Tarafás Imre, az Állami Bankfelügyelet elnöke megkeresésemre írt levelében kifejtette, hogy a Dunabank Rt. kérelme alapján indult eljárásban, a Bankfelügyelet 71/1996. számú határozatában engedélyt adott arra, hogy a Dunabank az engedélyben szereplő pénzintézeti tevékenységeket az ING Bank Rt. útján is gyakorolja. A pénzintézeti tevékenység más útján történő gyakorlására vonatkozó szerződések megkötésének célja a pénzintézetek részéről általában új üzletág beindítása vagy új ügyfélkör megszerzése. Ehhez képest speciálisnak tekinthető a Dunabank Rt. eljárása, amennyiben az — a bank üzletágainak leépítése miatt — már meglévő ügyfeleket is érintett. A Bankfelügyelet elnöke hangsúlyozta, hogy az általa kiadott engedély a Dunabank számára a tevékenységnek más útján történő gyakorlására vonatkozó jogosultságot jelenti, és nem annak kötelezettségét. Kiemelte továbbá azt a tényt is, hogy az ING Bank megbízotti eljárását a Dunabank ügyfeleinek védelme indokolta. Hasonlóan a Dunabank vezérigazgatójának véleményéhez, a Bankfelügyelet elnöke is azon az állásponton volt, hogy az üzletszabályzat elfogadásával — mely szerint „a Bank az elvállalt megbízás teljesítése érdekében jogosult közreműködőt igénybe venni” — az ügyfelek hozzájárultak a megbízott eljárásához.

Source: https://magyarkozlony.hu/hivatalos-lapok/66c4f249a6eb3ab597afbc4767dead739aff7499/dokumentumok/4644402bd738c4e1234c59ef130d85816aca6980/letoltes